《和宋明府村夜原韵》
清代·郑应球

世事浮沈付酒尊，海蟾高挂到衡门。身依竹节常分影，梦绕花衡欲断魂。

灯下书声乾宿蠹，耳中蛩语失悲猿。怜才独有使君在，频檄诗篇过草垣。

作者简介：郑应球，字桐君，凤山县人。清康熙五十二年（1713）凤山县恩贡生。性情耿介，崇尚气节。康熙六十年（1721）朱一贵起事，同党郭国祯强行召募，郑不从，夜晚携妻子遁逃而去。招募者遍寻不著，怒焚其屋，尽为灰烬。朱一贵事件平定后，巡抚张伯行荐举为孝廉方正，婉拒不赴。主掌县书院教席长达十馀年，有益地方文教甚多，年近八十而逝。